**სამცხე-ჯავახეთის სახელმწიფო უნივერსიტეტი**

**მიღებულია ფაკულტეტის საბჭოს მიერ**

**დადგენილება # 28 ოქმი # 8, 14.06.2019 წ.**

**ფაკულტეტის დეკანი: პროფესორი ცისკარა ზარანდია**

**დამტკიცებულია სამცხე-ჯავახეთის სახელმწიფო**

**უნივერსიტეტის აკადემიური საბჭოს მიერ**

**დადგენილება # 02 ოქმი # 28/02 28.05.2019წ.**

**რექტორი: ასოც. პროფესორი მაკა ბერიძე**

1. **ფაკულტეტის დასახელება: ბიზნესის ადმინისტრირების ფაკულტეტი**
2. **სადოქტორო პროგრამის დასახელება**: ეკონომიკა / Economics (0311)
3. **მისანიჭებელი აკადემიური ხარისხი**: ეკონომიკის დოქტორი / PhD in Economics
4. **სადოქტორო პროგრამის ხანგრძლივობა**: ექვსი სემესტრი
5. **სადოქტორო პროგრამის კოორდინატორი:** ეკონომიკის დოქტორი, პროფესორი გოჩა თუთბერიძე
6. **სადოქტორო პროგრამის ხელმძღვანელი:**

ეკონომოკის დოქტორი, პროფესორი გოჩა თუთბერიძე,

1. **სადოქტორო პროგრამის თანახელმძღვანელი**

ეკონომიკის დოქტორი, ასოცირებული პროფესორი ნანა ჯღარკავა;

1. **სწავლების ენა:** ქართული

**სადოქტორო პროგრამაზე დაშვების წინაპირობა:**

* მაგისტრის ან მასთან გათანაბრებული აკადემიური ხარისხი;
* მინიმუმ B2 დონის ინგლისური ენის ცოდნის დამადასტურებელი სერტიფიკატი ან ინგლისურენოვანი საბაკალავრო ან სამაგისტრო პროგრამის დასრულების დამადასტურებელი დიპლომი ან ინგლისური ენის მისაღები გამოცდის მინიმუმ B2 დონეზე ჩაბარება ან B2 დონის შესაბამისი რომელიმე საერთაშორისო სერთიფიკატი;
* სამოტივაციო წერილი კვლევითი ინტერესის შესახებ;
* საკონკურსო გამოცდა სპეციალობაში. ფაკულტეტის საბჭო სადისერტაციო საბჭოს წარდგინებით განსაზღვრავს საკონკურსო კომისიის შემადგენლობას და გამოცდის ჩატარების ფორმატს (გამოცდა შეიძლება ჩატარდეს წერილობით, ზეპირად, ელექტრონული პროგრამით ან შერეული სახით);
* ორი სარეკომენდაციო წერილი დოქტორანტურაში მიმღები კომისიის სახელზე;

\*დოქტორანტობის უცხოენოვან კანდიდატს, რომელსაც ქართულენოვან პროგრამაზე სურს სწავლა, მოეთხოვება ქართული ენის ცოდნა არანაკლებ B2 დონეზე და წარმოადგენს ქართული ენის B2 დონის ცოდნის დამადასტურებელ სერტიფიკატს (ასეთის არსებობის შემთხვევაში), ან აბარებს გამოცდას ქართულ ენაში. ამასთან, კონკრეტული პირობები და პროგრამის გავლის წესები განსაზღვრულია დოქტორანტურისა და სადისერტაციო საბჭოს დებულების მოთხოვნათა შესაბამისად.

1. **სადოქტორო პროგრამის მიზანია:**

**1.** მოამზადოს მკვლევარი, რომელსაც ექნება თეორიული და ანალიტიკური უნარ-ჩვევები და შეეძლება აკადემიური კეთილსინდისიერების პრინციპების დაცვით, დაგეგმოს და ჩაატაროს დამოუკიდებელი კვლევა ეკონომიკის სფეროში;

2. მისცეს სტუდენტებს კვლევის თნამედროვე მეთოდებისა და მეთოდოლოგიის ღრმა ცოდნა პრობლემათა გადაწყვეტის უნარის გამომუშავება და პრაქტიკული კვლევების განხორციელების მეთოდების დაუფლება;

3. გააცნოს დოქტორანტი კვლევის ეთიკურ ნორმებს და განუვითაროს მას ახალი ცოდნის არსებულ ცოდნასთან ურთიერთკავშირში არგუმენტირებულად და ნათლად წარმოჩენის უნარი.

1. **სწავლის შედეგები**

1. ხსნის, აღწერს და აანალიზებს ძირითად ეკონომიკურ მოდელებს;

2. აანალიზებს ქვეყნების, რეგიონების, ორგანიზაციების, დარგების, ფირმების ეკონომიკებსა და ინსტიტუციონალურ მექანიზმებს;

3. ახდენს სტატისტიკური მონაცემების რეგრესიული მოდელების გენერირებას და ინტერპრეტირებას;

4. განსაზღვრავს მონაცემთა წყაროებს, აღწერს შესაბამისი ემპირიულ ინსტრუმენტებს და

ახორციელებსს მონაცემთა გამოკვლევას, რომელსაც ის მიიღებს ორიგინალური კვლევების ან ოფიციალური და დარგობრივი წყაროებიდან;

5. აფასებს ეკონომიკურ გამოწვევების და სახელმწიფო პოლიტიკას, ეკონომიკური მოდელების და მონაცემთა ანალიზის გამოყენებით;

6. წარადგენს საკუთარ კვლევას წარმატებულად სხვა მკვლევართა და საზოგადოების წინაშე, როგორც ზეპირსიტყვიერად, ასევე წერილობითი ფორმით მათ შორის უცხოურ(ინგლისური ენა)ენაზე;

7. ახდენს უახლეს მიღწევებზე დამყარებული ცოდნიდან გამომდინარე, ახალი მიგნებებისა და იდეების განვითარებას;

8. აყალიბებს დასაბუთებულ აზრს ეკონომიკური პოლიტიკის სფეროში და აღიარებს დასაბუთებულ საწინააღმდეგო აზრს;

1. **სადოქტორო პროგრამის დახასიათება/კონცეფცია:** ეკონომიკის სადოქტორო პროგრამა შედგება ორი ძირითადი – სასწავლო და კვლევითი ნაწილისგან.

დოქტორანტურის სასწავლო კომპონენტი ხელს უწყობს დოქტორანტს სადისერტაციო ნაშრომის შესრულებაში, ამზადებს მას მომავალი აკადემიური და კვლევითი საქმიანობისათვის. დოქტორანტურის სასწავლო კომპონენტი მოიცავს სავალდებულო და არჩევით კომპონენტებს.

**სასწავლო კომპონენტი:**

სავალდებულო კურსები - 35 კრედიტი;

არჩევითი კურსი 5 კრედიტი;

პროფესორის ასისტენტობა - 5 კრედიტი - სავალდებულო,

თემატურისემინარი - 15 კრედიტი - სავალდებულო.

**ა) პროფესორის ასისტენტობა** ითვალისწინებს დოქტორანტის ჩართვას პროფესორის საქმიანობაში, იმ უნარების გამომუშავებას, რომელიც მას გამოადგება აკადემიურ სფეროში წარმატებული საქმიანობისათვის. იგი მოიცავს მონაწილეობას ისეთ საქმიანობაში როგორიცაა: სამუშაო ჯგუფი, პრაქტიკული მეცადინეობის ჩატარება; ან სემინარზე დასწრება/ჩართულობა, შუალედური და დასკვნითი გამოცდებისათვის საკითხების, ტესტების მომზადება, სტუდენტთა ნაშრომების გასწორება, სასწავლო რესურსის მომზადება, საბაკალავრო და სამაგისტრო ნაშრომების რეცენზირება, საჩვენებელი ლექციის ჩატარება, პროფესორის ასისტენტობა კვლევაში (მონაცემების შეგროვება, ბიბლიოგრაფიის შედგენა...), პროფესორთან ერთობლივი სამეცნიერო სტატიის მომზადება/გამოქვეყნება; პროფესორთან ერთობლივი სამეცნიერო მოხსენების მომზადება;

პროფესორის ასისტენტობის შეფასება ხდება დოქტორანტის მიერ შესრულებული სამუშაოს შესახებ მომზადებული ანგარიშის საფუძველზე. პროფესორის ასისტენტობისათვის კრედიტის მინიჭების წინაპირობა არის შესრულებული სამუშაოს დადებითად შეფასება წინასწარ შედგენილი კრიტერიუმების მიხედვით იმ პროფესორის მიერ, რომელსაც დოქტორანტმა ასისტენტობა გაუწია. დოქტორანტის მიერ ჩატარებული სამუშაო (ჯგუფში მუშაობის, პრაქტიკული მეცადინეობის საათები) არ უნდა შედიოდეს აკადემიური პერსონალის და/ან მოწვეული პროფესორების საათობრივ დატვირთვაში.

**ბ) თემატური სემინარის** ორგანიზებას ახდენს ბიზნესის ადმინისტრირების ფაკულტეტის სადისერტაციო საბჭოს მდივანი. თემატური სემინარი არ არის სადისერტაციო ნაშრომის ნაწილი. თემატური სემინარის მონაწილეები წარმოადგენენ მოხსენებებს შესაბამისი დარგის აქტუალურ საკითხზე, ამა თუ იმ სამეცნიერო პრობლემის კვლევის თანამედროვე მდგომარეობაზე, რომელსაც მოჰყვება დისკუსია. თემატური სემინარის მუშაობაში მონაწილეობენ სადოქტორო პროგრამის ხელმძღვანელები, სადისერტაციო ნაშრომების ხელმძღვანელები და დოქტორანტები.

თემატური სემინარის შეფასება ხდება სამეცნიერო ხელმძღვანელისა და არანაკლებ 3 წევრისაგან შემდგარი კომისიის მიერ. კომისიას ქმნის სადისერტაციო საბჭოს წარდგინებით ფაკულტეტის საბჭო, სადაც მტკიცდება კომისიის თავმჯდომარე და მდივანი.კომისიაში შეიძლება შევიდნენ ფაკულტეტის შესაბამისი დარგის აკადემიური პერსონალის წარმომადგენლებიდა/ან მოწვეული პროფესორები.

სამეცნიერო ხელმძღვანელი და კომისია თემატური სემინარის შეფასებას ახდენენ შესაბამისი ინსტრუქციით.

**პროგრამის კვლევითი კომპონენტი**

**სადისერტაციო ნაშრომი – წარმოადგენს დოქტორანტურის ძირითად კომპონენტს.** დოქტორანტი ირჩევს სადისერტაციო ნაშრომის თემას და სამეცნიერო ხელმძღვანელს მეორე სემესტრის დაწყებამდე. სადისერტაციო ნაშრომის თემას და სამეცნიერო ხელმძღვანელს ამტკიცებს სადისერტაციო საბჭო. დისერტაცია უნდა წარმოადგენდეს დოქტორანტის დამოუკიდებელი სამეცნიერო მუშაობის შედეგს, ახასიათებდეს სიახლე და წვლილი შეჰქონდეს შესაბამისი სამეცნიერო დარგის განვითარებაში.

დოქტორანტი სადისერტაციო ნაშრომს ასრულებს ინდივიდუალური გეგმის შესაბამისად. სამეცნიერო ხელმძღვანელთან განხილვისა და შეთანხმების შემდეგ, ყოველი სემესტრის ბოლოს აკეთებს ანგარიშს ნაშრომის შესრულების მიმდინარეობის შესახებ. ნაშრომი დასრულებულად ითვლება, თუ კვლევის მიზანი მიღწეულია, ასახულია თეორიული და ექსპერიმენტული კვლევის დასაბუთებული შედეგები. ნაშრომი უნდა გამოირჩეოდეს მეცნიერული სიახლით და წვლილი უნდა შეჰქონდეს დარგის განვითარებაში. სადისერტაციო საბჭოს გადაწყვეტილებით სადისერტაციო ნაშრომის შესრულებისა და შესაბამისად მისი წარმოდგენის ვადა შეიძლება გახანგრძლივდეს (დაინიშნოს დამატებითი სემესტრი/ები.)

დოქტორანტები, რომელთაც შესრულებული აქვთ პროგრამით გათვალისწინებული კვლევითი კომპონენტი, სასწავლო კომპონენტით განსაზღვრული კრედიტების დაგროვების შემდეგ დისერტაციას წარადგენენ და დაიცავენ დადგენილი წესით.

**პროგრამის სტრუქტურა**

|  |  |  |  |  |
| --- | --- | --- | --- | --- |
| # | **სასწავლო კურსი/მოდული** | **ECTS** | **კურსის სტატუსი** | **კრედიტების განაწილება სემესტრების მიხედვით** |
| **I** | **II** | **III** | **IV** | **V** | **VI** |
|
| 1 | სამეცნიერო წერის მეთოდები | **5** | **სავალდ.** | **5** |  |  |  |  |  |
| 2 | კვლევის მეთოდები | **5** | **სავალდ.** | **5** |  |  |  |  |  |
| 3 | მიკროეკონომიკის თეორია | **5** | **სავალდ.** | **5** |  |  |  |  |  |
| 4 | ეკონომეტრიკა | **5** | **სავალდ.** |  | **5** |  |  |  |  |
| 5 | მაკროეკონომიკის თეორია | **5** | **სავალდ.** |  | **5** |  |  |  |  |
| 6 | მონეტარული პოლიტიკა | **5** | **სავალდ.** |  | **5** |  |  |  |  |
| 7 | საჯარო ფინანსები და ფისკალური პოლიტიკა | **5** | **სავალდ.** |  | **5** |  |  |  |  |
| 8 | 1. ქცევის ეკონომიკა
2. შრომის ეკონომიკა
3. განათლების ეკონომიკა
4. კონკურენციის მიკროეკონომიკა
 | **5** | **არჩევითი** |  | **5** |  |  |  |  |
| 9 | პროფესორის ასისტენტობა  | **5** | **სავალდ.** |  | **5** |  |  |  |  |
| 10 | თემატური სემინარი | **15** | **სავალდ.** | **15** |  |  |  |  |  |
| 11 | სადისერტაციონაშრომი |  | **სავალდ.** |  |  |  |  |  |  |
| 12 | **სულ** |  |  | **30** | **30** |  |  |  |  |

1. **სწავლების მეთოდები:**

სასწავლო პროგრამაში გამოიყენება სწავლების შემდეგი მეთოდები:

ლექცია, სემინარი, პრაქტიკული სამუშაო, ჯგუფური და ინდივიდუალური კვლევითი პროექტი, პრეზენტაცია, დისკუსია, პრაქტიკული მეცადინეობა.დისკუსია-დებატები, ჯგუფური (collaborative) მუ­შაობა, პრობ­ლე­მაზე დაფუძნებული სწავლება (PBL), წერითი სამუშაოს შესრულება, შემთხვევის ანალიზი (Case study), ინდუქცია, დედუქცია, ანალიზი და სინთეზი, ახსნა-განმარტებითი მეთოდი.

1. **დოქტორანტის შეფასება**

**სასწავლო კომპონენტი:**

1. საგანმანათლებლო პროგრამის სასწავლო კომპონენტების (გარდა კონცენტრაციისა და მოდულისა) სწავლის შედეგების მიღწევის შეფასება უნდა დასრულდეს იმავე სემესტრში, რომელშიც იგი ხორციელდებოდა. სასწავლო კომპონენტი არის ერთსემესტრიანი.

 ა. საგანმანათლებლო პროგრამის სასწავლო კომპონენტში (სასწავლო კურსი, პრაქტიკა, საბაკალავრო ნაშრომი ან სხვ.) შეფასება ხორციელდება 100 ქულიანი სისტემით.

 ბ. სასწავლო კურსი ათვისებულად ითვლება, თუ სტუდენტის საბოლოო შეფასება ტოლია ან მეტია 51%.

2. შეფასების სისტემა უშვებს:

ა) ხუთი სახის დადებითი შეფასება:

ა.ა) (A) ფრიადი – 91-100 ქულა;

ა.ბ) (B) ძალიან კარგი – 81-90 ქულა;

ა.გ) (C) კარგი – 71-80 ქულა;

ა.დ) (D) დამაკმაყოფილებელი – 61-70 ქულა;

ა.ე) (E) საკმარისი – 51-60 ქულა.

ბ) ორი სახის უარყოფით შეფასება:

ბ.ა) (FX) ვერ ჩააბარა – 41-50 ქულა, რაც ნიშნავს, რომ სტუდენტს ჩასაბარებლად მეტი მუშაობა სჭირდება და ეძლევა დამოუკიდებელი მუშაობით დამატებით გამოცდაზე ერთხელ გასვლის უფლება;

ბ.ბ) (F) ჩაიჭრა – 40 ქულა და ნაკლები, რაც ნიშნავს, რომ სტუდენტის მიერ ჩატარებული სამუშაო არ არის საკმარისი და მას საგანი ახლიდან აქვს შესასწავლი.

3. საგანმანათლებლო პროგრამის სასწავლო კომპონენტში FX-ის მიღების ან დასკვნითი გამოცდის მინიმალური კომპეტენციით განსაზღვრული დადებითი შეფასების ვერმიღების შემთხვევაში, ინიშნება დამატებითი გამოცდა დასკვნითი გამოცდის შედეგების გამოცხადებიდან არანაკლებ 5 დღეში. სტუდენტის მიერ დამატებით გამოცდაზე მიღებულ შეფასებას არ ემატება დასკვნით შეფასებაში მიღებული ქულათა რაოდენობა. დამატებით გამოცდაზე მიღებული შეფასება არის დასკვნითი შეფასება და აისახება საგანმანათლებლო პროგრამის სასწავლო კომპონენტის საბოლოო შეფასებაში.

4. სტუდენტის ცოდნა სასწავლო კომპონენტში ფასდება შუალედური (ერთჯერადი და/ან მრავალჯერადი) და დასკვნითი შეფასებებით. დასკვნითი შეფასება არის სავალდებულო. თუ სტუდენტი არ მიიღებს დასკვნით შეფასებას, მას კურსი არ ჩაეთვლება გავლილად. სტუდენტს დასკვნით გამოცდაზე გასვლის უფლება ეძლევა, თუ მან გადალახა შუალედური შეფასების მინიმალური კომპეტენციის ზღვარი. სასწავლო კურსი ითვლება ჩაბარებულად მხოლოდ იმ შემთხვევაში, თუ სტუდენტმა გადალახა შუალედური შეფასებისა და დასკვნითი შეფასებისათვის განსაზღვრული მინიმალური კომპეტენციის ზღვრები და მიიღო დადებითი შეფასება თითოეულ მათგანში.

5. სასწავლო კომპონენტში სტუდენტის სემესტრული შეფასების ფორმებია:

შუალედური შეფასებები (ერთჯერადი ან მრავალჯერადი);

დასკვნითი შეფასება.

6. სასწავლო კომპონენტის შეფასების სისტემაში შეფასების ფორმებს შორის ხვედრითი წილის განაწილება ხდება სასწავლო კომპონენტის სილაბუსით. ასევე სილაბუსით განისაზღვრება სასწავლო კომპონენტის შეფასების კომპონენტები, მეთოდები და კრიტერიუმები.

 7. შუალედური და დასკვნითი გამოცდები საგანმანათლებლო პროგრამის სასწავლო კურსის (საგნის) თავისებურების გათვალისწინებით, ტარდება წერილობით, ზეპირად ან ელექტრონულად. დასკვნით გამოცდებს ატარებს უნივერსიტეტის საგამოცდო ცენტრი.

8. დოქტორანტურის საგანმანათლებლო პროგრამის სამეცნიერო-კვლევითი კომპონენტის (სადისერტაციო ნაშრომის) შეფასებისათვის გამოიყენება შეფასების შემდეგი სისტემა:

ა) ფრიადი (summa cum laude) – შესანიშნავი ნაშრომი;

ბ) ძალიან კარგი (magna cum laude) – შედეგი, რომელიც წაყენებულ მოთხოვნებს ყოველმხრივ აღემატება;

გ) კარგი (cum laude) – შედეგი, რომელიც წაყენებულ მოთხოვნებს აღემატება;

დ) საშუალო (bene) – საშუალო დონის ნაშრომი, რომელიც წაყენებულ ძირითად მოთხოვნებს აკმაყოფილებს;

ე) დამაკმაყოფილებელი (rite) – შედეგი, რომელიც, ხარვეზების მიუხედავად, წაყენებულ მოთხოვნებს მაინც აკმაყოფილებს;

ვ) არადამაკმაყოფილებელი (insufficient) – არადამაკმაყოფილებელი დონის ნაშრომი, რომელიც ვერ აკმაყოფილებს წაყენებულ მოთხოვნებს მასში არსებული მნიშვნელოვანი ხარვეზების გამო;

ზ) სრულიად არადამაკმაყოფილებელი (sub omni canone) – შედეგი, რომელიც წაყენებულ მოთხოვნებს სრულიად ვერა კმაყოფილებს.

ამ მუხლის „ა“-„ე“ პუნქტებით გათვალისწინებული შეფასების მიღების შემთხვევაში დოქტორანტს ენიჭება დოქტორის აკადემიური ხარისხი. „ვ“ პუნქტით გათვალისწინებული შეფასების მიღების შემთხვევაში დოქტორანტს უფლება ეძლევა ერთი წლის განმავლობაში წარადგინოს გადამუშავებული სადისერტაციო ნაშრომი, ხოლო „ზ“ პუნქტით გათვალისწინებული შეფასების მიღების შემთხვევაში დოქტორანტი კარგავს იგივე სადისერტაციო ნაშრომის წარდგენის უფლებას.

9. დოქტორანტის თემატური სემინარი ფასდება ასქულიანი სისტემით. სემინარის შეფასების კრიტერიუმები განისაზღვრება შესაბამისი ინსტრუქციით.

1. დისერტაცია უნდა შეფასდეს იმავე ან მომდევნო სემესტრში, რომელშიც სტუდენტი დაასრულებს მასზე მუშაობას. დისერტაცია ფასდება ერთჯერადად (დასკვნითი შეფასებით) შესაბამისი კრიტერიუმებით.
2. **დასაქმების სფერო**

ნებისმიერი სახის ორგანიზაციულ-სამართლებრივი ფორმის ორგანიზაციები;

სახელმწიფო და ბიზნეს-სტრუქტურები;

კორპორაციული, არასამთავრობო და საერთაშორისო ორგანიზაციები;

უმაღლესი სასწავლო და კვლევითი დაწესებულებები.

**16. სამეცნიერო კვლევების მატერიალურ-ტექნიკური ბაზა და სწავლისთვის დამხმარე პირობები/ რესურსები:** სადოქტორო პროგრამით გათვალისწინებული სწავლის შედეგების მიღწევას უზრუნველყოფს სამცხე–ჯავახეთის სახელმწიფო უნივერსიტეტის ინფრასტრუქტურა და ტექნიკური აღჭურვილობა. უნივერსიტეტის სასწავლო აუდიტორიები და კაბინეტები აღჭურვილია თანამედროვე მოწყობილობებითა და ინვენტარით, ელექტროენერგიის მიწოდების უწყვეტი სისტემით, ცენტრალიზებული გათბობის სისტემით. უნივერსიტეტს გააჩნია ინტერნეტქსელში ჩართული კომპიუტერული კლასები. სამეცნიერო ბიბლიოთეკას გააჩნია წიგნადი ფონდი და სწავლისათვის ხელშემწყობი გარემო. ბიბლიოთეკა აღჭურვილია ინტერნეტში ჩართული კომპიუტერებით. უნივერსიტეტი გაწევრიანებულია კონსორციუმში–,,ელექტრონული ინფორმაცია ბიბლიოთეკებისთვის - EIFL“, დოქტორანტებს საშუალება აქვთ გამოიყენონ ელექტრონული რესურსები: EBSCOHost (http://search.epnet.com), Roial Society Journals Collection(<http://www.roialsocietypublishing.org>) (ნაწილობრივი წვდომა). ასევე დოქტორანტებს შეუძლიათ ისარგებლონ ბიბლიოთეკის ელექტრონული კატალოგით და ბიბლიოთეკის ელექტრონული რესურსებით. უნივერსიტეტის მიერ პარლამენტის ბიბლიოთეკასთან გაფორმებული ხელშეკრულების საფუძველზე, დოქტორანტის ინდივიდუალური პროგრამის საჭიროებებიდან გამომდინარე, უნივერსიტეტს შეუძლია პარლამენტის ბიბლიოთეკაში არსებული წიგნადი ფონდის სკანირების საშუალებით ელექტრონული რესურსების უნივერსიტეტში გადმოტანა.

სადოქტორო პროგრამით გათვალისწინებული სწავლის შედეგების მიღწევას უზრუნველყოფს სამცხე–ჯავახეთის სახელმწიფო უნივერსიტეტის ინფრასტრუქტურა და ტექნიკური აღჭურვილობა. უნივერსიტეტის სასწავლო აუდიტორიები და კაბინეტები აღჭურვილია თანამედროვე მოწყობილობებითა და ინვენტარით, ელექტროენერგიის მიწოდების უწყვეტი სისტემით, ცენტრალიზებული გათბობის სისტემით. უნივერსიტეტს გააჩნია ინტერნეტქსელში ჩართული კომპიუტერული კლასები. სამეცნიერო ბიბლიოთეკას გააჩნია წიგნადი ფონდი და სწავლისათვის ხელშემწყობი გარემო. ბიბლიოთეკა აღჭურვილია ინტერნეტში ჩართული კომპიუტერებით. უნივერსიტეტი გაწევრიანებულია კონსორციუმში–,,ელექტრონული ინფორმაცია ბიბლიოთეკებისთვის - EIFL“, დოქტორანტებს საშუალება აქვთ გამოიყენონ ელექტრონული რესურსები: EBSCOHost (http://search.epnet.com), Roial Society Journals Collection(<http://www.roialsocietypublishing.org>) (ნაწილობრივი წვდომა). ასევე დოქტორანტებს შეუძლიათ ისარგებლონ ბიბლიოთეკის ელექტრონული კატალოგით და ბიბლიოთეკის ელექტრონული რესურსებით. უნივერსიტეტის მიერ პარლამენტის ბიბლიოთეკასთან გაფორმებული ხელშეკრულების საფუძველზე, დოქტორანტის ინდივიდუალური პროგრამის საჭიროებებიდან გამომდინარე, უნივერსიტეტს შეუძლია პარლამენტის ბიბლიოთეკაში არსებული წიგნადი ფონდის სკანირების საშუალებით ელექტრონული რესურსების უნივერსიტეტში გადმოტანა.

1. **სადოქტორო პროგრამის განმახორციელებელი აკადემიური პერსონალი:**

1.ცისკარა ზარანდია, სამცხე-ჯავახეთის სახელმწიფო უნივერსიტეტის პროფესორი, ეკონომიკის დოქტორი;

2. ნანა ჯღარკავა, სამცხე-ჯავახეთის სახელმწიფო უნივერსიტეტის ასოცირებული პროფესორი, ეკონომიკის დოქტორი;

3. თინა გელაშვილი, სამცხე-ჯავახეთის სახელმწიფო უნივერსიტეტის პროფესორი, ეკონომიკის დოქტორი;

4. ლავრენტი ჩიბურდანიძე, სამცხე-ჯავახეთის სახელმწიფო უნივერსიტეტის პროფესორი, ეკონომიკის დოქტორი;

5. როინ თათეშვილი, სამცხე-ჯავახეთის სახელმწიფო უნივერსიტეტის პროფესორი, ეკონომიკის დოქტორი;

6. მაკა ბერიძე, სამცხე-ჯავახეთის სახელმწიფო უნივერსიტეტის პროფესორი, ფილოლოგიის დოქტორი;

7. ეკონომიკის დოქტორი, პროფესორი გოჩა თუთბერიძე;

8. ეკონომიკის დოქტორი, პროფესორი ავთანდილ გაგნიძე;

10. ეკონომიკის დოქტორი, პროფესორი თორნიკე ხოშტარია;

11. ეკონომიკის დოქტორი, პროფესორი ილია ბოცვაძე;

12.ეკონომიკის დოქტორი, პროფესორი ბართლომიეი სუხოდოლსკი.

1. **პროგრამის ფინანსური უზრუნველყოფა**

პროგრამის ფინანსური უზრუნველყოფა ხდება უნივერსიტეტის ბიუჯეტიდან და დოქტორანტების სწავლის საფასურით.